Lesona 1- Ahoana no ahatakarana ny Baiboly

Ndeha ataontsika hoe eo am-pamiliana fiara hamonjy fotoana nifanomezana tena manan-danja be ianao.Tena maika tokoa!

Nanolotra toerana sarobidy ho anao mantsy ny filoha iray ao amin’ny lohandohan’ ny mpitarika ao Amerika.Ny elanelana hifamontoanana dia any amin’ny ……….km miala ny tranonao ary toerana tsy mahazatra anao akory.Ny ora nifanomezana dia amin’ny 2ora folakandro any amin’ny adiresy vaovaon’ny toeram-piasana .

Rehefa 70miles……tsy hahatongavana amin’ny toerana itodiana dia nisalasala ianao raha hotonga ara-potoana .Ianao koa aza tsy mahazo antoka akory raha mizotra amin’ny lalana marina na tsia.Ny olona tsirairay anontanianao koa samy manoro lalana samihafa. Farany ianao nikorotan-tsaina, toa lasa very tsisy fanantenana, koa dia nitoky anakampo ianao fa tsy hahavonjy ilay fotoana nifanomezana sarobidy.

Raha iny toa kivy teo am-pikatsahana fatratra ilay adiresy iny anefa ianao, dia nanontany mpiandry fivarotan-tsolika iray.Soa ihany, fa tsy hoe hain’io olona io fotsiny ny lalana fa nomeny anao koa ny sarin-tany mba hanazava ny lalan-kizoranao.Koa niaraka tamin’ io fahatokiana vaovao io indray no nahazahoanao antoka ny amin’ny lalan-kizoranao. koa dia ho tratranao ara-potoana ilay fotoana nifanomezana.

Andriamanitra dia nanome tondro zotra hoantsika koa amin’ izao taon-jato fahairaikambiroampolo izao.Ny tondrozotra izay tena manan-danja indrindra eo amin’ ny fiainana dia izay mahakasika ny ety an-tany ka hatrany an-danitra.Ny fotoana ifanomezana tena sarobidy indrindra eo amin’ny fiainana dia isika vonona ho amin’ilay fihaonana amin’i Jesosy amin’ny fiverenany .Tsy miverina in-droa ny ahazoana ny mandrakizay.Koa ny tsy fahatongavana any amin’ny mandrakizay miaraka amin’i Kristy dia midika ho tsy fahatongavana amin’ ny fotoana ifanomezana tena sarobidy indrindra eo amin’ny fiainana.Eny tokoa, marobe ireo “ mizotra amin’ny lalan-diso ara-pivavahana”.Tsy mahita vokatra fa very eo amin’ny lalan’ ny fiainana.Raha tsy misy ny sarin-tany “ ara-pivavahana” izay hitari-dalana azy ireo, dia hisafotofoto fotsiny ireo olona ireo.Tonga izy ireo mba hikatsaka fahamarinana amin’ny herin’ny tenany nefa dia hiseho amin’ny fahafoanana tanteraka.Nihaino ny feon’ny mpamitaka izy ireo,ary ny fikatsahany fatratra dia tsy hitondra na aiza na aiza akory.Eo amin’ny lalana diso no misy azy ireo , ary fantany izany.

Aiza anefa no mety ahitantsika sarin-tany tena azo antoka?Misy tondro zotra afaka mitarika antsika amim-pahatokiana ve amin’izao taon-jato fahairaika ambiroapolo izao?Misy tokoa.Ny Baiboly dia manolotra antsika fampahalalana mazava.Izy io dia maneho valin-teny azo takarina mikasika ireo fanontaniana lalina ao am-pon’ ny olona.

Fanontaniana toy izao:

* Ahoana no azahoako antoka ny fiainana mandrakizay?
* Raha tena tsara tokoa Andriamanitra, nahoana izao tontolo izao no feno korontana.?
* Ahoana no azahoako fiadanan-tsaina?
* Ahoana no ahatonga ahy ho olona araka izay tena iriko?
* Inona no zavatra hitranga dimy minitra aorian’ ny ahafatesana?
* Inona no vahaolana farany amin’ny fikorontanan-tsaina?
* Miaina amin’ny faran’ ny tantaran’ ny olombelona ve isika ?
* Hanahoana no hiafaran’ izao tontolo izao?

Ireto lesona ireto dia natao manokana mba hamaliana mivantana ara-Baiboly ireo fanontanianao samihafa. Koa azoanao atao ny mametraka ny fitokisanao amin’ny tenin’ Andriamanitra.

Raha mbola tsy nianatra Baiboly mihitsy ianao tany aloha , dia ao anatiny indrindra ianao mba hahazoanao valisoa sarobidy .Hampahery sy hanolotra fanantenana ho anao ny tenin’ Andriamanitra raha eo am-pikatsahana izay tena hevitra lalina fonosin’ny fiainana ianao.Raha efa nanana fanandramana nianatra ny Baiboly kosa hianao , dia hitarika anao lalindalina kokoa ho amin’ny fahamarinan’ ny tenin’ Andriamanitra ireto lesona ireto.

Ny lesona voalohany, mitondra ny lohateny hoe “ ahoana no ahatakarana ny Baiboly”, no hamaha izay tsiambaratelo nafenina amin’ny fahatakarana ny Baiboly mba ho anao manokana .Ny Baiboly dia nosoratana nandritra ny 1500 taona eo hoeo.Ahitana boky 66 izay nosoratan’ ny mpanoratra samihafa ao anatiny. Ireo mpanoratra ny Baiboly dia mifantoka indrindra amin’ireo lohahevitra tena sarotra sy mitarika ady hevitra araka izay takatrin’ ny saina, ary eken’ izy ireo izany.Nefa dia tsy misy mifanohitra izy ireo tsirairay.Ireo asa soratra rehetra ireo dia maneho ny amin’ny maha avy amin’Andriamanitra ny tsirin-kevitra tao amin’ireo mpanoratra.

Iray ny ivon’ ny hafatra manerana ny Baiboly iray manontolo, Kristy- Ilay mpanavotra ny olombelona rehetra.Nanomboka tao Edena ny tantara, tao amin’ilay tontolon’ Andriamanitra tsy nisy tomika, ary dia miafara ao Edena, ilay tontolon’ Andriamanitra naverina amin’ny laoniny.

Nialoha ny nidiran’ ny fahotanan teto amin’izao tontolo izao, dia nifandray mivantana tamin’i Adama sy Eva Andriamanitra. Ny fahotana no nampisaraka ireo Ray aman-drenintsika voalohany tamin’ Andriamanitra. Ankehitriny dia tsy azo atao intsony ny mifanatrika mivantana amin’Andriamanitra.Ny fon’ Ilay Andriamanitra fitiavana anefa dia maniry fatratra ny hifandray amin’ ity planeta mpanohitra ity.

Ndeha hifanakalo hevitra amin’ny hoe ahoana.

1. Ahoana no ifandraisan’ Andriamanitra amin’ity taranaka lavo ity?(2petera 1:21)

Soraty eto ny valiny

1. Raha olombelona no nanoratra ny Baiboly, vao maika ahoana izany hoe nahazo tsirin-kevitra avy tamin’Andriamanitra izany ankehitriny.(2Timoty 3:16)

Soraty eto ny valiny.

1. Raha mpitan-tsoratra no nandika ny Baiboly niverimberina nandritra ny taon-jato nifandimby, mbola azo itokisana ve ny Baiboly ankehitriny?azotsika atao ve ny hatoky tanteraka ny Baiboly ( Salamo 12:6,7)

Soraty eto ny valiny

1. Inona no kendren’ Andriamanitra amin’ny anomezany antsika ny Baiboly?(Sal 119:105)

Soraty eto ny valiny

1. Inona no fitsipika voalohany mba ahazoana tsara ny Baiboly?( 2petera 1:20, 21)

Soraty eto ny valiny

1. Inona no loharanon’ ny fahamarinan’ Andriamanitra?(Jaona 17:17)

Soraty eto ny valiny

1. Amin’ny fisian’ ireo olona marobe samy manana ny famoahan-keviny mikasika ny Baiboly, dia azo atao ve ny mahalala nyfahamarinana? (Jaona 8:32)

Soraty eto ny valiny

1. Inona ary no toe-tsaina tena ilaina mba ahatakarana ny fahamarinan’ ny Baiboly (Jaona7:17)

Soraty eto ny valiny

1. Nahoana no misy olona sasany manana fahasarotana amin’ny fahatakarana ny fahamarinan’ ny Baiboly? ( Isaia 53:6; Ohabolana 16:25))

Soraty eto ny valiny

1. Inona no lazain’ ny Baiboly fa tokony hataotsika mba ahatakaratsika ny fahamarinana?( 2 Timoty2:15)
2. Raha Andriamanitra no mitarika antsika hoamin’ny fahamarinana rehefa mianatra ny Soratra Masina isika, inona no fomba manokana afaka manampy eo amin’ny fanokafatsika ny fahamarinan’ Andriamanitra?( Isaia 28:9,10 ; 1Korintiana 2:13)

Soraty eto ny valiny

1. Inona no antoka nomen’ i Jesosy mba ahazoana antoka fa rehefa mianatra ny Baiboly amin’ny fo tsotra isika dia hovoatarika any amin’ny fahamarinany? ( Jaona 16:13 )

Soraty eto ny valiny

1. Iza no lohahevitra fototra ao amin’ny Baiboly? ( Jaona 5:39)

Soraty eto ny valiny

1. Inona no hitranga eo amin’ny fiainantsika: rehefa mianatra ireo teny fikasana sarobidin’ny tenin’ Andriamanitra isika? ( 2 petera 1:3,4)

Soraty eto ny valiny

1. [Click here](http://studies.itiswritten.com/certainty/lesson_1.php) for the answer.

< Previous Lesson      [Next Lesson >](http://studies.itiswritten.com/certainty/lesson_2.php)